Neuvoston asetus (EY) N:o 2027/95, annettu 15 päivänä kesäkuuta 1995, tiettyjä yhteisön kalastusalueita ja kalakantoja koskevasta pyyntiponnistusten hallintojärjestelmästä



Virallinen lehti nro L 199 , 24/08/1995 s. 0001 - 0008



NEUVOSTON ASETUS (EY) N:o 2027/95, annettu 15 päivänä kesäkuuta 1995, tiettyjä yhteisön kalastusalueita ja kalakantoja koskevasta pyyntiponnistusten hallintojärjestelmästä EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92 (1) ja erityisesti sen 8 artiklan 4 kohdan, ottaa huomioon komission ehdotuksen, sekä katsoo, että tiettyjä yhteisön kalastusalueita ja kalakantoja koskevasta pyyntiponnistusten hallinnosta 27 päivänä maaliskuuta 1995 annetussa neuvoston asetuksessa (EY) N:o 685/95 (2) vahvistetaan perusteet ja menettelytavat, joilla luodaan pyyntiponnistusten hallintojärjestelmä ICES-alueilla V b, VI, VII, VIII, IX ja X sekä CECAF-alueilla 34.1.1, 34.1.2 ja 34.2.0, jäsenvaltiot ovat toimittaneet mainitun asetuksen 5 artiklan mukaisesti komissiolle tiedot, jotka koskevat kalastuspaikkakohtaisia nimiluetteloita, tarvittavien pyyntiponnistusten arviointia kalastuspaikan mukaan ja tarvittaessa pyyntiponnistusten rajoittamiseksi tarkoitettuja järjestelyjä, jäsenvaltioiden toimittamien tietojen perusteella ja mainitussa asetuksessa määriteltyjen perusteiden noudattamisen vuoksi olisi vahvistettava kullekin jäsenvaltiolle kalastuspaikkakohtainen pyyntiponnistusten enimmäistaso siten kuin se on määritelty edellä mainitun asetuksen 3 artiklan 1 kohdassa, jotta varmistetaan se, että nykyisten pyyntiponnistusten kokonaismäärä ei kasva edellä mainituilla alueilla, pyyntiponnistusten hallinto kuuluu sille jäsenvaltiolle, jonka lipun alla kyseiset alukset purjehtivat, ja jäsenvaltioiden olisi pyyntiponnistusten seurannan yhteydessä otettava huomioon kiintiöiden vaihtoihin liittyvä pyyntiponnistus, on aiheellista säätää, että komissio voi jäsenvaltion pyynnöstä vahvistaa asetuksen (EY) N:o 685/95 6 artiklan 2 kohdan toisen alakohdan soveltamista koskevat yksityiskohtaiset säännöt, on aiheellista säätää, että komissio voi jäsenvaltion pyynnöstä tarkistaa tämän jäsenvaltion pyyntiponnistusten enimmäistasoa asetuksessa (EY) N:o 685/95 säädettyjä edellytyksiä noudattaen, ja pyyntiponnistusten kalastuspaikkakohtaisten hallintotoimenpiteiden tehokkuus määritellään seuranta- ja valvontatoimenpiteiden avulla, sellaisina kuin ne on määritelty yhteisen kalastuspolitiikan asiaa koskevissa säännöksissä ja erityisesti yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetussa neuvoston asetuksessa (ETY) N:o 2847/93 (3), ON ANTANUT TÄMÄN ASETUKSEN: 1 artikla Tässä asetuksessa vahvistetaan pyyntiponnistusten hallintojärjestelmä ICES-alueilla V b, VI, VII, VIII, IX ja X sekä CECAF-alueilla 34.1.1, 34.1.2 ja 34.2.0. 2 artikla Jokaiselle jäsenvaltiolle vahvistetaan liitteen mukaisesti kalastuspaikkakohtainen pyyntiponnistusten enimmäistaso. 3 artikla 1. Edellä 2 artiklassa tarkoitettu pyyntiponnistusten enimmäistaso vahvistetaan rajoittamatta asetuksen (ETY) N:o 3760/92 9 artiklan 1 kohdan mukaisesti toteutettavia kiintiöiden vaihtoja ja asetuksen (ETY) N:o 2847/93 21 artiklan 4 kohdan, 23 artiklan 1 kohdan ja 32 artiklan 2 kohdan mukaisesti toteutettavia uudelleen jakoja ja/tai vähennyksiä. 2. Jos jäsenvaltiot päättävät vaihtaa niille myönnetyt kalastusoikeudet tai osan niistä, niiden on ilmoitettava samanaikaisesti kiintiöiden vaihdon kanssa komissiolle näitä niiden välillä sovittuja vaihtoja vastaava pyyntiponnistus. Jos kiintiöitä jaetaan uudelleen ja/tai vähennetään, jäsenvaltioiden on ilmoitettava komissiolle näitä uudelleen jakoja ja/tai vähennyksiä vastaava pyyntiponnistus. 3. Kyseisten jäsenvaltioiden on tarkistettava ponnistustensa enimmäistasoa niiden pyyntiponnistusten huomioon ottamiseksi, jotka vastaavat: a) kiintiöiden vaihtoja ja b) uudelleen jakoja ja/tai vähennyksiä. 4 artikla Jäsenvaltion pyynnöstä komissio asetuksen (ETY) N:o 3760/92 18 artiklassa säädettyä menettelyä noudattaen: - vahvistaa asetuksen (EY) N:o 685/95 6 artiklan 2 kohdan toisessa alakohdassa säädetyt soveltamista koskevat yksityiskohtaiset säännöt, - toteuttaa tarpeelliset toimenpiteet, jotta asianomainen jäsenvaltio voi asetuksen (EY) N:o 685/95 6 artiklan 2 kohdan kolmannen alakohdan säännösten mukaisesti käyttää kiintiönsä. 5 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 15 päivänä kesäkuuta 1995. Neuvoston puolesta Ph. VASSEUR Puheenjohtaja (1) EYVL N:o L 389, 31.12.1992, s. 1 (2) EYVL N:o L 71, 31.3.1995, s. 5 (3) EYVL N:o L 261, 20.10.1993, s. 1 LIITE >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA>